Ben Cabango

Pêl-droediwr proffesiynol o Gymro yw Benjamin Cabango (ganwyd 30 Mai 2000) sy'n chwarae fel amddiffynnwr i Ddinas Abertawe .

 Bywyd cynnar 
Ganwyd Cabango yng Nghaerdydd i dad Angolaidd a mam o Gymru. Mae ganddo frawd iau o'r enw Theo sy'n chwarae rygbi. Mynychodd Ysgol Gyfun Gymraeg Plasmawr.

 Gyrfa clwb 
Dechreuodd Cabango ei yrfa fel chwaraewr ieuenctid gyda'r tîm amatur leol Maindy Corries, lle'r oedd ei dad Paolo yn hyfforddwr, cyn iddo ymuno ag academi ieuenctid Sir Casnewydd, lle chwaraeodd o lefelau dan-13 i lefelau dan-15. Symudodd i'r academi yn Ninas Abertawe lle bu'n gapten ar yr ochr dan-19 i ennill Cwpan Ieuenctid Cymru CBDC yn 2018 a helpodd yr ochr dan-23 i gyrraedd rownd derfynol Cwpan Uwch Gynghrair Lloegr ar gyfer timau dan-23.

Ym mis Mehefin 2018, arwyddodd Cabango i bencampwyr Uwch Gynghrair Cymru ar y pryd, Y Seintiau Newydd ar gytundeb benthyciad chwe mis. Gwnaeth ei ymddangosiad cyntaf i'r tîm hŷn mewn gêm lle collwyd 5–0 i dîm Macedoneg KF Shkëndija yng nghymal cyntaf rownd ragbrofol gyntaf Cynghrair Pencampwyr UEFA. Yn y cymal nesaf, sgoriodd Cabango ei gôl gyntaf ar lefel uwch wrth i’r Seintiau Newydd ennill 4–0 ond collasant ar gyfanswm goliau.

Ar 13 Awst 2019, gwnaeth ei ymddangosiad proffesiynol cyntaf dros Abertawe mewn buddugoliaeth 3-1 dros Northampton Town yn rownd gyntaf Cwpan Cynghrair Lloegr. Gwnaeth ei ymddangosiad cyntaf yn y gynghrair fel eilydd yn erbyn Huddersfield Town ar 26 Tachwedd 2019.

Cafodd ei gynnwys yng ngharfan Cymru yn Awst 2020  ac enillodd ei gap cynta dros Gymru ar 3 Medi 2020 mewn gêm yn erbyn y Ffindir yn Helsinki.

 Ystadegau gyrfa 

 Clwb 

+ Ymddangosiadau a goliau yn ôl clwb, tymor a chystadleuaeth  Clwb  Tymor  Cynghrair  Cwpan FA  Cwpan y Gynghrair  Arall  Cyfanswm  Adran  Ymdd  Goliau  Ymdd  Goliau  Ymdd  Goliau  Ymdd  Goliau  Ymdd  Goliau  Dinas Abertawe  2018–19   Pencampwriaeth  0  0  0  0  0  0  -  0  0  2019–20   Pencampwriaeth  0  0  0  0  3  0  -  3  0  Cyfanswm gyrfa  0  0  0  0  3  0  -  3  0 

 Cyfeiriadau 

 Dolenni allanol 



Categori:Genedigaethau 2000
Categori:Chwaraewyr C.P.D. Dinas Abertawe
Categori:Pêl-droedwyr o Gymru
Categori:Pêl-droedwyr rhyngwladol Cymru
Categori:Pobl addysgwyd yn Ysgol Gyfun Gymraeg Plasmawr
Categori:Cymry Du